Түңәрәк өҫтәл

 Мәктәптәрҙә башҡорт телен уҡытыу

 -Һаумыһығыҙ, ҡәҙерле ҡунаҡтар, ата-әсәләр, уҡытыусылар. Һөйләшеүҙе башлар алдынан бер-берегеҙ менән таныштырып үтәйем. Бөгөнгө һөйләшеүҙә ҡатнашалар: Мәләүез ҡалаһы һәм районы мәғариф бүлеге методисы Вилиә Марат ҡыҙы Фәхретдинова; ҡалабыҙҙың йөҙөҡ ҡашы, тиһәк тә яңылышмабыҙ,Кинйә Арыҫланов исемендәге башҡорт гимназияһы директоры –Тәнзилә Һибәтулла ҡыҙы Малабаева; Мәрйәм Күсмәйева,

Һөйләшеү мәктәптәрҙә башҡорт телен өйрәнеүгә ҡағыласаҡ. Уҡытыу нисек ойошторолған , ата-әсәләр уҡытыу һәм тәрбиә биреү кимәле менән танышмы, уларҙың был мәсьәләгә ҡарашы нисек ,ата-әсәләрҙе ниндәй проблемалар борсой – ошоларҙы уртаға ярып, күҙмә-күҙ ҡарашып һөйләшергә ваҡыт етте .

Башҡортостан Республикаһының «Башҡортостан Републикаһы халыҡтары телдәре тураһында» законына , туған телдәрҙе һаҡлау, өйрәнеү һәм үҫтереү буйынса Дәүләтпрограммаһына , «Мәғариф тураһында» законының 7-се статьяһына индерелгән үҙгәрештәргә ярашлы республикабыҙҙың урта һәм махсус уҡыу йорттарында башҡорт һәм туған телдәр уҡытыла.

Башҡорт телен уҡытыу кимәлен күтәреү, дәреслектәр, методик ҡулланмалар сығарыу йәһәтенән Мәғариф Министрлығының эше ,әлбиттә, юғары баһаға лайыҡ. Алдынғы ҡарашлы, ижади эшләгән уҡытыусылар мәғариф өлкәһендәге бындай яңылыҡтарҙы тиҙ генә эләктереп алалар һәм үҙҙәренең эшендә әүҙем ҡулланалар. Әммә ләкин мәктәптәрҙә башҡорт телен уҡытыу мәсьәләһенә килгәндә һаман да ата-әсәләр һәм уҡытыусылар араһында ниндәйҙер аңлашмаусанлыҡ ята, башҡорт телен үҙ туған теле булараҡ өйрәнеүсе балалар һанының, башҡорт теле дәрестәре һанының йылдан йыл кәмеүе ҙур хафаға һала.

Әйҙәгеҙ , иң беренсе һүҙҙе Мәләүез ҡалаһы һәм районы мәғариф бүлеге методисы Вилиә Марат ҡыҙы Фәхретдиноваға бирәйек .

* Вилиә Марат ҡыҙы, Мәләүез ҡалаһы һәм районы буйынса бөтәһе нисә бала башҡорт телен үҙ туған теле булараҡ өйрәнә?

.............................................................................................................

-Рәхмәт, .

 Алып барыусы: Белгестәр әйтеүенсә, балаға тыумыштан алып бик ҙур мөмкинселектәр бирелә, тик уларҙы үҫтерә белергә генә кәрәк. Йәғни бала бер юлы бер нисә телде өйрәнә ала. Тик ата-әсәләр араһында «Баламдың башы бутала » -тип һылтау табып башҡорт телен өйрәнеүҙән баш тартыусылар ҙа бар............. Быға һеҙҙең ҡарашығыҙ нисек?

........................................................................................................................

Алып барыусы : Хәҙерге ваҡытта ҡатнаш ғаиләләрҙең күбәйә барыуы күҙгә ташлана. Атай кеше-рус, әсәй- башҡорт йәки киреһенсә. Бындай саҡта башҡорт телен өйрәнеү-өйрәнмәүҙе нисегерәк хәл итергә икән?

**Һорау.**

Алып барыусы: Тәнзилә Һибәтулла ҡыҙы, һеҙ етәкселек иткән мәктәп ҡалабыҙҙағы берҙән-бер башҡорт белем биреү усағы. Һеҙҙең уҡыусыларығыҙ матур итеп саф башҡортса һөйләшәләр, төрлө конкурсатарҙа, олимпиадаларҙа ҡатнашып призлы урындар алалар һәм ул ғына ла түгел мәктәпте тамамлаусылар араһында тормошта үҙ урынын табып ярайһы ғына уңыштарға ирешеүселәр ҙә юҡ түгел.

**Һорау.**

Алып барыусы: Баланы башҡорт теле серҙәренә төшөндөрөү , башҡорт моңона һөйөү уятыу, башҡорт халҡының тарихына, мәҙәниәтенә ҡыҙыҡһыныу уятыу тик башҡорт теле һәм әҙәбиәте уҡытыусыһының компетентлығына ғына ҡайтып ҡала микән? Әллә инде бында ғаиләнең дә роле бармы?

**Һорау ата-әсәгә**

**Алып барыусы**: Бик күп уҡыусылар өйҙә ата-әсәһе менән рус телендә аралаша, тик мәктәптә генә башҡортса һөйләшә. Бындай осраҡта башҡорт телен тулы кимәлдә өйрәнеп була микән? Һеҙҙең өйҙә аралашыу ниндәй телдә?

**Ял минуты урынына –анекдот**

Бер атай эштән иртәрәк ҡайтҡан да улын алырға киткән. Бөтә балалар баҡсаһын йөрөп сыҡҡан да тапмағас , ҡатынына шылтыратҡан: «Бөтә балалар баҡсаһын йөрөп сыҡтым, беҙҙә ундай юҡ тинеләр »-тигән. Ҡатыны: «Ярай, хәҙер мәктәптәрҙе йөрөп сыҡ »- тигән. Бына шундай атайҙар ҙа бар икән.

**Һорау.** Һеҙҙең мәктәптә ата –әсәләр менән бәйләнеш нисегерәк?

**Һорау ата-әсәгә лә**

**Алып барыусы**: Башҡортостаныбыҙҙа сыҡҡан баҫмалар баланы башҡорт мөхитендә тәрбиәләүгә булышлыҡ итәме? Һеҙ уларҙың ҡайһыларын атар инегеҙ?

**Һорау**. Балаларҙы театр, кино, теле-, радиотапшырыуҙар аша ҡыҙыҡһыныу уятыу ысулдары? Һеҙ уларҙы ниссек күҙ алдына килтерәһегеҙ? ( балалар өсөн «Артылыш», «Семәр», «Байтус», «Телекомпас», иң бәләкәстәр өсөн «Сәңгелдәк» )

**Алып барыусы:** Өфөлә хәҙер өс йыл йәшәгән американ ғаиләһен беләм. Ошо ваҡыт эсендә улар башҡорт телен аралашырлыҡ, аңлашырлыҡ дәрәжәлә ярайһы уҡ һәйбәт үҙләштергән. Ире күберәк телдең грамматикаһын өйрәнһә, ҡатынына кешеләр менән йәнле аралашып, һөйләшеү нығыраҡ оҡшай.

- Башҡортостанда йәшәгәс, ошондағы төп халыҡтың телен белергә бурыслыбыҙ, - ти улар. - Юғиһә, халыҡты ихтирам итмәү һанала.

Тәүге йылдарҙа күберәк театрҙар, концерттар, кисәләргә йөрөп, телдең яңғырашын өйрәнәләр. Шулай уҡ аҙнаһына ике тапҡыр махсус дәрестәр ҙә алалар. Хәҙер иһә башҡортса китаптар уҡыйҙар.

 Американдар башҡорт телен өйрәнәләр , ә Башҡортостанда йәшәгән башҡорт балалары: «Миңә башҡорт теле киләсәктә кәрәкмәйәсәк”, тиҙәр. Быны нисек аңларға?

 Филология фәндәре докторы Миңһылыу Усманованың: "Телебеҙҙе кем боҙа? Үҙебеҙ!" - тигән һүҙҙәре иҫкә төшә;. Ысынлап та, шулай бит. Өйҙә балаларға башҡортса өндәшеп, уларҙан русса яуап алһаҡ, үҙебеҙ аптыраған булабыҙ аҙаҡ. Бөтәһе лә ғаиләнән башлана. Мәҫәлән, ошондай һөйләшеү күп ғаиләләргә хас күренештер, моғайын.

- Мам! Привет! Я пришёл. Есть что хавать? Кушать хочу.

- Әйҙә, балам, ултыр. Бөтәһе ле әҙер. Аша ла дәресеңде әҙерлә, әҙерәк бүлмәңде лә йыйыштыр.

- Мам, мне некогда. С пацанами договаривались встретиться. Ну, я пошёл. Уберусь, когда приду.

Таныш күренешме?

Ә хәҙер мәктәптәрҙәге һөйләшеүгә ҡолаҡ һалайыҡ.

- Привет всем!

- Дайте кто-нибудь по башҡорт теле списать. Кисә предки поздно пришли с работы, попросить помочь неудобно было.

- После башҡорт теле ниндәй урок?

- История? Ә-ә, унан училка һәйбәт.

Урамда тағы ла ҡотһоҙораҡҡа әйләнә үҫмерҙәрҙең һөйләшеүе. Ҡайһы саҡта тыңлап торһаң, ниндәй винегрет телдә аралашалар икән, тип аптырап ҡалаһың. Ябай ғына һүҙҙәрҙең дә үҙ телебеҙҙә нисек яңғырағанын онотоп барабыҙ.

**Һорау**. Нисек мәктәп балаларында туған телгә ҡыҙыҡһыныу уятырға?

Туған телдәрҙе өйрәтеү буйынса бөгөнгө ҡатмарлыҡтар нимәнән ғибәрәт?

**Ял минуты урынына – анекдот.**

 Әлеге лә баяғы американка башҡорт әхирәтенә ҡунаҡҡа барған. Шунда аш-һыу әҙерләп йөрөгәндәрендә, ярҙамлашырға теләп: "Май һыуытҡыстамы?" - тип һораған. Әхирәте быға аптырап ҡараған да: "Холодильниктың башҡортса тәржемәһе бармы ни ул?" - тип ғәжәпләнеп һораған.

Эштәр артабан да шулай барһа: "Башҡорт теле бармы ни ул?" - тип һорарға ла күп ҡалмаҫ.

**Һорау**. Телде өйрәтеүҙе нисек еңелләштерергә?

**Һорау**.Был өлкәлә ата-әсәләр менән берлектә эшләү юлдары ниндәй?

Алып барыусы: Яңы быуын федераль дәүләт стандарттарына ярашлы рәүештә, башҡорт теле һәм әҙәбиәте уҡытыусылары алдында зиһенле,үҙ ҡарашын яҡларға, үҙ аллы фекер йөрөтөргә һәләтле, туҡтауһыҙ аң-белемгә ынтылыусан , эшһөйәр, халҡыбыҙҙың телен , әҙәбиәтен, тарихын, йолаларын яҡшы белгән, Ватанын һөйгән , тормошта үҙ урынын таба алырлыҡ сәләмәт шәхес тәрбиәләү бурысы тора.

**Һорау.** Яңы быуын вәкилен тәрбиәләүҙә бындай юғары талаптарға нисек ирешергә һуң? Педагогик кадрҙарға килгәндә ни әйтерһегеҙ?

Мине иң ныҡ аптыратҡаны шул: бөтөнләй алыҫ ҡитғаларҙағы сит-ят милләт вәкилдәре һуңғы ваҡытта башҡорт теленә ҡыҙыҡһыныу белдерә, ә беҙ үҙ телебеҙгә үҙебеҙ битарафбыҙ.

Ырымбур егете Вячеслав Чернёвтың, Башҡортостанға килеп, телевидение аша башҡортса сығыш яһағанын күреп, шаҡ ҡатҡайныҡ. Алтынсы кластан башлап башҡорт телен өйрәнгән егет хатта күренекле ғалимдарҙың да, "Телеүҙәк" тапшырыуында сығыш яһаусыларҙың да хаталарын тотоп алып әйтеп бирҙе. Аптырарлыҡ та шул. Ошо хәлдән һуң мин Вячеслав мин Интернат аша бәйләнешкә индем. Ул миңә ошоларҙы һөйләне: Милләтем буйынса ..................

Ярай, Ырымбур Башҡортостан менән сиктәш төбәк ти. Унда йәшәүсе халыҡтар араһында башҡорттар ҙа байтаҡ. Юҡ-юҡта урамда башҡорттарҙың һөйләшкәнен ишетергә була. Ә бына алыҫ Япониялағы 22 йәшлек егет - Юто Һишияманың башҡорт теленә ҡарата ҡыҙыҡһыныуын нисек аңлатырға? Токиолағы сит телдәр институтының төрөк теле бүлегендә IV курста уҡып йөрөгән Юто үҙенә ҡарата тик ихтирам ғына уята. Интернеттағы йырҙар аша телде өйрәнә башлап, хәҙер социаль селтәрҙәрҙә башҡорт йәштәре менән аралашыуы һәм бер хатаһыҙ итеп башҡортса яҙыуы, киләсәктә университетта башҡорт теле уҡытырға теләүе нисек һоҡланыу уятмаһын?! Япон егете беҙгә: "Башҡорт теле бай һәм матур. Туған телегеҙҙе онотмағыҙ", - тип яҙа.

 Йомғаҡлау

 Туған телебеҙҙе күңел нурындай һаҡлау, уның нескәлектәре менән артабан да таныштырыу , үҫтереү, тыуған илебеҙҙең сал тарихын өйрәтеү, арҙаҡлы уҙамандар миҫалында үҫешкән шәхес тәрбиәләү, киләһе быуындарға быуаттар төпкөлөнән йыйылған мираҫыбыҙҙы тапшырыу – беҙҙең төп бурысыбыҙ.

 Беҙҙең тыуған телебеҙ шундай моңло, ябай, сылтырап аҡҡан шишмәләй саф, яғымлы. Уны яратмау мөмкин түгел. Башҡортостандың халыҡ шағиры Рәми Ғарипов әйткәнсә, бер телдән дә телем кәм түгел, кәм күрер уны тик кәм күңел.

 Һәр халыҡтың иң ҡиммәтле, иң ҡәҙерле хазинаһы –әлбиттә, уның туған теле.Үҙ туған телеңдә уйланыуҙан да, һөйләшеүҙән дә ләззәтлерәк һәм бәхетлерәк нәмә бар микән был донъяла?! Моғайын , юҡтыр!Сөнки үҙ телеңдә һөйләшеү – халҡыңдың йыйылып килгән рухи байлығын уртаҡлашып йәшәү тигән һүҙ ул. Үҙ телеңдә һөйләшеү – атай-әсәйеңә, халҡыңа, тыуған илеңә булған хөрмәтең һәм мөхәббәтең.

 Тел тамырын һаҡлап тотҡан кеше генә үҙ ерендә үҙе булып ҡала ала.Тел йәшәһә, ил дә йәшәй, киләсәк тә өмөтлө. Тел йәшәгәндә генә халыҡ йәшәй.Һәр кем туған телен яратып,ҡәҙерләп, уның менән ғорурланып йәшәһен ине.

Тел шул осраҡта бөтмәйәсәк: әгәр кеше ғаиләлә туған телендә һөйләшһә, тел балалар баҡсаһында өйрәтелһә, мәктәптәрҙә уҡытылһа, йәмғиәттә яҡлау табып, ҡулланылһа.

Әйтер һүҙемде шиғыр юлдары менән тамамлағым килә :

Әсәм теле –сәсән башҡорт теле,

Күкрәп сәскә атһын Башҡорт иле.

Айырмаһын яҙмыш тыуған илдән,

Былбыл йыры кеүек матур телемдән.

Хөрмәтле ҡунаҡтар, һөйләшеүҙә ҡанашыуыҙ өсөн һеҙгә оло рәхмәттәремде еткерәм.

 Быйылғы уҡыу йылы инде тамамланды, киләһе уҡыу йылы уҡыусылар өсөн дә , ата –әсәләр һәм уҡытыусылар өсөн дә уңышлы булыр тигән теләктә ҡалам. Һау булығыҙ.

 **Түңәрәк өҫтәл**

**Тема: «Туған телде үҫтереүҙә, һаҡлауҙа ғаиләнең роле»**

**Маҡсат: 1. Туған телде һаҡлап ҡалыу, үҫтереү**

 **2. Туған телде популярлаштырыу**

 **3. Туған телде һаҡлап ҡалыуҙа, үҫтереүҙә ғаиләнең ролен**

 **көсәйтеү.**

**Түңәрәк өҫтәлдең барышы:**

Түңәрәк өҫтәлде асыу, тәбрикләү Фәхретдинова В.М.

 - Һаумыһығыҙ, ҡәҙерле ҡунаҡтар, ата-әсәләр, уҡытыусылар.Бөгөнгө түңәрәк өҫтәлдең темаһы «Туған телде үҫтереүҙә, һаҡлауҙа ғаиләнең роле». 16 майҙа үткән конференцияның икенсе өлөшө тиһәк тә була. Конференциялағы сығыштарҙан, бөгөнгө әңгәмәнән сығып резолюция ҡабул итәсәкбеҙ.

Түңәрәк өҫтәлдең маҡсаты:

1. Туған телде һаҡлап ҡалыу, үҫтереү

2. Туған телде популярлаштырыу

3. Туған телде һаҡлап ҡалыуҙа, үҫтереүҙә ғаиләнең ролен көсәйтеү.

Бөгөн беҙ һеҙҙең менән мәктәптәрҙә башҡорт телен өйрәнеү, башҡорт телендә белем алыу тураһында һөйләшербеҙ. Уҡытыу нисек ойошторолған , ата-әсәләр уҡытыу һәм тәрбиә биреү кимәле менән танышмы, уларҙың был мәсьәләгә ҡарашы нисек ,ата-әсәләрҙе ниндәй проблемалар борсой – ошоларҙы уртаға ярып, күҙмә-күҙ ҡарашып һөйләшергә кәрәк .

**Рәхмәтуллина Г.Р.**

. Бөгөнгө түңәрәк өҫтәлдә ҡатнашалар:

- Мәләүез ҡалаһы һәм районы мәғариф бүлеге методисы Вилиә Марат ҡыҙы Фәхретдинова;

- ҡалабыҙҙың йөҙөҡ ҡашы, тиһәк тә яңылышмабыҙ,Кинйә Арыҫланов исемендәге башҡорт гимназияһы директоры –Тәнзилә Һибәтулла ҡыҙы Малабаева;

- шағирә, яҙыусы, яҙыусылар союзы ағзаһы Мәрйәм Тимерхан ҡыҙы Күсмәйева,

- ветеран уҡытыусылар - Латыпова Асия Мөхәммәтулла ҡыҙы, Таштимерова Гөлмизан Сәғит ҡыҙы һәм башҡорт теле һәм әҙәбиәте уҡытыусылары.

 Әсәйҙәр : Рәшитова Зәйтүнә Рәбис ҡыҙы, Николаева Гөлгөнә Ғәли ҡыҙы, Яҡшыбаева Фәрзәнә Әхмәт ҡыҙы,Хафизова Римма апай, Иркәбаева Флүзә Фәнис ҡыҙы, Арҫланова Рәмилә Нәзир ҡыҙы………………….

**Иң тәүҙә түңәрәк өҫтәлдең секретариатын һайлап китәйек.**  Тәҡдимдәр. ( Һайланды). Һеҙгә түңәрәк өҫтәлдең резолюцияһын ҡабул итергә һүҙ биреләсәк.

**Алып барыусы :** Башҡортостан Республикаһының «Башҡортостан Републикаһы халыҡтары телдәре тураһында» законына, туған телдәрҙе һаҡлау, өйрәнеү һәм үҫтереү буйынса Дәүләт программаһына, «Мәғариф тураһында» законының 7-се статьяһына индерелгән үҙгәрештәргә ярашлы республикабыҙҙың бөтә мәктәптәрендә башҡорт һәм туған телдәр уҡытыла.

 2013 йылдың 1- се сентябренән «Мәғариф тураһындағы» яңы закон тормошҡа ашырыла башлай. Был закондың 14 –се статьяһына ярашлы республикабыҙҙың урта һәм махсус уҡыу йорттарында туған башҡорт теле һәм башҡа туған телдәр уҡытыла. Яңы Федераль Дәүләт стандарттарына ярашлы туған телдәр мотлаҡ уҡытылырға тейешле предметтар исемлегенә ингән.

Башҡорт телен уҡытыу кимәлен күтәреү, дәреслектәр, методик ҡулланмалар сығарыу йәһәтенән Мәғариф Министрлығының эше , әлбиттә, юғары баһаға лайыҡ. Алдыңғы ҡарашлы, ижади эшләгән уҡытыусылар мәғариф өлкәһендәге бындай яңылыҡтарҙы тиҙ генә эләктереп алалар һәм үҙҙәренең эшендә әүҙем ҡулланалар.

Нимәлә һуң проблема? Ҡайһы бер ата-әсәләрҙең туған телгә ҡарашы беҙҙе борсой. Бөгөн беҙ бергәләп күп һорауҙарға яуап табырға тырышырбыҙ һәм бер ҡарарға килербеҙ тип уйлайым.

Тәүге һорауҙы Мәләүез ҡалаһы һәм районы мәғариф бүлеге методисы **Вилиә Марат ҡыҙы Фәхретдиноваға** бирәйек.

**-Һорау** .Вилиә Марат ҡыҙы, Туған телдәрҙе өйрәтеүҙе ойоштороу буйынса, мәктәптәрҙә бөгөн ҡатмарлыҡтар бармы? Булһа былар нимәлә сағыла?

**Ошо уҡ** **һорауҙы уҡытыусыларға бирге килә.**

**-Һорау: Аҫылбаева А.Ә.** ҡыҙына

Асия Әлмөхәмәт ҡыҙы, һеҙҙең ҡараш нисек туған телдәрҙе өйрәтеүҙе ойоштороу буйынса, мәктәптәрҙә бөгөн ҡатмарлыҡтар бармы? Улар нимәлә сағыла?

-Рәхмәт.

 **Алып барыусы:** Белгестәр әйтеүенсә, балаға тыумыштан алып бик ҙур мөмкинселектәр бирелә, тик уларҙы үҫтерә белергә генә кәрәк. Йәғни бала бер юлы бер нисә телде өйрәнә ала. Тик ата-әсәләр араһында «Баламдың башы бутала ,берҙәм дәүләт имтихандарын биреүгә ҡамасаулай» - тип һылтау табып башҡорт телен өйрәнеүҙән баш тартыусылар ҙа бар.

**Һорау**

Был һорауҙы мин **Гөлфара Минзаһир ҡыҙына** бирергә теләр инем .

- Ысынлап та туған тел башҡа предметтарҙы үҙләштерергә ҡамасаулаймы икән? Быға һеҙҙең ҡарашығыҙ нисек?

-Рәхмәт. Ә ата-әсәләр был хаҡта нимә уйлай икән.

**Ошо уҡ һорау әсәгә бирелә, Лицей №6**

Ысынлап та туған тел башҡа предметтарҙы үҙләштерергә ҡамасаулаймы икән?

-Рәхмәт.

**Алып барыусы:** **Тәнзилә Һибәтулла ҡыҙы**, һеҙ етәкселек иткән мәктәп ҡалабыҙҙағы берҙән-бер башҡорт белем биреү усағы. Һеҙҙең уҡыусыларығыҙ матур итеп саф башҡортса һөйләшәләр, төрлө конкурстарҙа, олимпиадаларҙа ҡатнашып призлы урындар алалар һәм ул ғына ла түгел мәктәпте тамамлаусылар араһында тормошта үҙ урынын табып ярайһы ғына уңыштарға ирешеүселәр ҙә юҡ түгелдер?

* Рәхмәт, Тәнзилә Һибәтулла ҡыҙы. Әйҙәгеҙ, ата-әсәләрҙең фекерен дә белеп китәйек.

**Һорау әсәгә, 9- сы Башҡорт гимназияһы**

Башҡорт Гимназияһында уҡыу Һеҙҙең балағыҙҙың шәхес булараҡ үҫешенә ниндәй йоғонто яһай?

**Был һорауымды ла әсә кешегә биргем килә .**

**Һорау: Әсәгә, Гимназия № 1**

Телгә ҡыҙыҡһыныуҙы, ихтирамды, һөйөүҙе, башҡорт халҡының тарихына, мәҙәниәтенә ҡыҙыҡһыныуҙы кем тәрбиәләргә тейеш: уҡытыусымы, ата-әсәме, йәмғиәтме?

* Рәхмәт.

Был **һорауҙы уҡытыусылар нисек яуаплар. Хөрмәтле уҡытыусылар, Һеҙ нисек уйлайһығыҙ?**

**Һорау:Розалия Ғәйнислам ҡыҙына**

**Һорау.**

**Алып барыусы:** Баланы башҡорт теле серҙәренә төшөндөрөү , башҡорт моңона һөйөү уятыу, башҡорт халҡының тарихына, мәҙәниәтенә ҡыҙыҡһыныу уятыу тик башҡорт теле һәм әҙәбиәте уҡытыусыһының компетентлығына ғына ҡайтып ҡала микән? Әллә инде бында ғаиләнең дә роле бармы?

**Алып барыусы:** бик күп уҡыусылар өйҙә ата-әсәһе менән, иптәштәре менән рус телендә аралаша, тик мәктәптә генә башҡортса һөйләшә.

**Һорау әсәгә, :** Ә һеҙҙең өйҙә аралашыу ниндәй телдә?

**Шул уҡ һорау икенсе әсәгә** **бирелә, Гимназия № 3**

Ә һеҙҙең өйҙә аралашыу ниндәй телдә?

**Шул уҡ һорау өсөнсө әсәгә бирелә, СОШ № 1**

Ә һеҙҙең өйҙә аралашыу ниндәй телдә?

Ярай, рәхмәт .Ысынлап та өйҙә башҡортса һөйләшкән балаларға башҡорт теле еңел бирелә, әлбиттә.

-**Рәхмәт, ошо урында бер көләмәс иҫкә төшә:**

Бер атай эштән иртәрәк ҡайтҡан да улын алырға балалар баҡсаһына юлланған . Бөтә балалар баҡсаһын йөрөп сыҡҡан да тапмағас , ҡатынына шылтыратҡан: «Бөтә балалар баҡсаһын йөрөп сыҡтым, беҙҙә ундай юҡ тинеләр »-тигән. Ҡатыны: «Ярай, хәҙер мәктәптәрҙе йөрөп сыҡ »- тигән. Бына шундай атайҙар ҙа бар икән.

**Һорау уҡытыусыларға.** Һеҙҙең мәктәптә ата –әсәләр менән бәйләнеш нисегерәк? Ата-әсәләр уҡытыу-тәрбиә эше менән ҡыҙыҡһыналармы?

Һөйләшеүҙе дауам итәйек.

**Алып барыусы:** Филология фәндәре докторы Миңһылыу Усманованың: "Телебеҙҙе кем боҙа? Үҙебеҙ!" - тигән һүҙҙәре иҫкә төшә;. Ысынлап та, шулай бит. Өйҙә балаларға башҡортса өндәшеп, уларҙан русса яуап алһаҡ, үҙебеҙ аптыраған булабыҙ аҙаҡ. Бөтәһе лә ғаиләнән башлана. Мәҫәлән, ошондай һөйләшеү күп ғаиләләргә хас күренештер, моғайын.

- Мам! Привет! Я пришёл. Есть что хавать? Кушать хочу.

- Әйҙә, балам, ултыр. Бөтәһе ле әҙер. Аша ла дәресеңде әҙерлә, әҙерәк бүлмәңде лә йыйыштыр.

- Мам, мне некогда. С пацанами договаривались встретиться. Ну, я пошёл. Уберусь, когда приду.

Таныш күренешме?

Ә хәҙер мәктәптәрҙәге һөйләшеүгә ҡолаҡ һалайыҡ.

- Привет всем!

- Дайте кто-нибудь по башҡорт теле списать. Кисә предки поздно пришли с работы, попросить помочь неудобно было.

- После башҡорт теле ниндәй урок?

- История? Ә-ә, унан училка һәйбәт.

Урамда тағы ла ҡотһоҙораҡҡа әйләнә үҫмерҙәрҙең һөйләшеүе. Ҡайһы саҡта тыңлап торһаң, ниндәй винегрет телдә аралашалар икән, тип аптырап ҡалаһың. Ябай ғына һүҙҙәрҙең дә үҙ телебеҙҙә нисек яңғырағанын онотоп барабыҙ.

**Һорау**. **Роза Әҡсән ҡыҙына СОШ №5**

Роза Әҡсән ҡыҙы, Һеҙ нисек уйлайһығыҙ- ниңә беҙҙең балалар үҙ –ара ( урамда, мәктәптә) башҡорт телендә һөйләшмәй икән?

**Ошо уҡ һорауға яуапты әсәнән дә ишетке килә.**

**Зәйтүнә Рәбис ҡыҙы**

 **һорау әсәгә, СОШ № 4**

**Фәрзәнә Әхмәт ҡыҙы,**һеҙ нисек уйлайһығыҙ- ниңә беҙҙе балалар үҙ –ара ( урамда, мәктәптә) башҡорт телендә һөйләшмәй икән?

**Һорау**. **Баһауетдинова Ф.Т. ҡыҙына, Гимназия № 3**

 **Фирҙәүес Тимербай ҡыҙы**,һеҙ күп йылдар эшләгән тәжрибәле уҡытыусы булараҡ ошо һорауға нисек яуап бирерһегеҙ? Балала туған телгә ҡарата ғорурлыҡ тойғоһон нисек тәрбиәләргә?

**Ошо уҡ һорау әсәгә бирелә, СОШ № 8**

Нисек балала туған телгә ҡарата ғорурлыҡ тойғоһон тәрбиәләргә?

**Һөйләшеүебеҙҙе дауам итәйек.**

**Алып барыусы:** Беҙҙең республикала бихисап башҡортса гәзит-журналдар донъя күрә. Үҙ зауығыңа күрә теләгәненә яҙыл һәм уҡы. **Һорау Мәрйәм Тимерхан ҡыҙына.**

Башҡортостаныбыҙҙа сыҡҡан баҫмалар баланы башҡорт мөхитендә, башҡортлоҡто тәрбиәләүгә булышлыҡ итәме икән?

**Һорау әсәгә, СОШ № 5**.

**Гөлгөнә Ғәли ҡыҙы** ,Һеҙ башҡортса баҫмаларҙың ҡайһыларын алдыраһығыҙ?

**Һорау әсәгә,ООШ № 7**

Туған телдә театр, кино, теле-, радиотапшырыуҙар балаларҙа башҡортлоҡ хисе тәрбиәләйме?

**Һорау әсәгә, Лицей № 6**

 Башҡорт телендә тапшырыуҙар ҡарайһығыҙмы? (Балалар өсөн «Артылыш», «Семәр», «Байтус», «Телекомпас», иң бәләкәстәр өсөн «Сәңгелдәк» )

**Алып барыусы.** Ярай, рәхмәт. Мин дә һеҙҙең менән килешәм. Ысынлап та, башҡортса баҫмалар, теле-радиотапшырыуҙар телгә генә өйрәтмәй, ә баланы башҡорт мөхитенә алып инә, рух тәрбиәләй.

**Алып барыусы :** Хәҙерге ваҡытта ҡатнаш ғаиләләрҙең күбәйә барыуы күҙгә ташлана . Атай кеше-рус, әсәй- башҡорт йәки киреһенсә. Шәхсән минең бындай күренешкә ҡарашым бик ыңғай түгел.

**Һорау Малабаева Т.Һ.** Бындай саҡта ҡатнаш ғаиләләрҙә башҡорт телен өйрәнеү-өйрәнмәүҙе нисегерәк хәл итергә мөмкин икән?

* Кәңәштәрегеҙ өсөн рәхмәт.

**Алып барыусы:** Өфөлә хәҙер өс йыл йәшәгән американ ғаиләһен беләм. Ошо ваҡыт эсендә улар башҡорт телен аралашырлыҡ, аңлашырлыҡ дәрәжәлә ярайһы уҡ һәйбәт үҙләштергән. Ире күберәк телдең грамматикаһын өйрәнһә, ҡатынына кешеләр менән йәнле аралашып, һөйләшеү нығыраҡ оҡшай.

- Башҡортостанда йәшәгәс, ошондағы төп халыҡтың телен белергә бурыслыбыҙ, - ти улар. - Юғиһә, халыҡты ихтирам итмәү һанала.

Тәүге йылдарҙа күберәк театрҙар, концерттар, кисәләргә йөрөп, телдең яңғырашын өйрәнәләр. Шулай уҡ аҙнаһына ике тапҡыр махсус дәрестәр ҙә алалар. Хәҙер иһә башҡортса китаптар уҡыйҙар.

 Американдар башҡорт телен өйрәнәләр , ә Башҡортостанда йәшәгән ҡайһы бер башҡорт балалары: «Миңә башҡорт теле киләсәктә кәрәкмәйәсәк”, тиҙәр. Быны нисек аңларға?

**Һорау Әлеева Г.М.** Һеҙ быға нимә әйтерһегеҙ?

**Анекдот-ял минуты**

Әлеге лә баяғы американка башҡорт әхирәтенә ҡунаҡҡа барған. Шунда аш-һыу әҙерләп йөрөгәндәрендә, ярҙамлашырға теләп: "Май һыуытҡыстамы?" - тип һораған. Әхирәте быға аптырап ҡараған да: "Холодильниктың башҡортса тәржемәһе бармы ни ул?" - тип ғәжәпләнеп һораған.

Эштәр артабан да шулай барһа: "Башҡорт теле бармы ни ул?" - тип һорарға ла күп ҡалмаҫ.

**Әммә ләкин беҙ оптимистар.**

**Алып барыусы:** Яңы быуын федераль дәүләт стандарттарына ярашлы рәүештә, башҡорт теле һәм әҙәбиәте уҡытыусылары алдында зиһенле,үҙ ҡарашын яҡларға, үҙ аллы фекер йөрөтөргә һәләтле, туҡтауһыҙ аң-белемгә ынтылыусан , эшһөйәр, халҡыбыҙҙың телен , әҙәбиәтен, тарихын, йолаларын яҡшы белгән, Ватанын һөйгән , тормошта үҙ урынын таба алырлыҡ сәләмәт шәхес тәрбиәләү бурысы тора.

**Алып барыусы:** Яңы быуын вәкилен тәрбиәләүҙә бындай юғары талаптарға нисек ирешергә һуң?

**Һорау Вилиә Марат ҡыҙына**

Педагогик кадрҙарға килгәндә ни әйтерһегеҙ?.

**Һорау уҡытыусыларға, СОШ № 4**

Заман уҡытыусыһы ниндәй булырға тейеш?

**Һорау уҡытыусыларға**

**Хөрмәтле уҡытыусылар!**

Туған телде һөҙөмтәле уҡытыу юлдары. Уҡыусыны туған телендә яҡшы итеп һөйләшергә , аралашырға өйрәтеү юлдары һеҙҙеңсә нимәлә?

**Һорау әсәләргә,**

Уҡытыусыларға ниндәй теләктәрегеҙ бар?

**Һорау, Уҡытыусыларға , СОШ №8, гимназия №1**

Әсәләргә ниндәй теләктәрегеҙ бар?

* Рәхмәт

**Резолюция ҡабул итеү.** Хөрмәтле секретариат ағзалары һүҙ һеҙгә .Резолюцияны уҡырға саҡырабыҙ

 Йомғаҡлау

 Туған телебеҙҙе күңел нурындай һаҡлау, уның нескәлектәре менән артабан да таныштырыу , үҫтереү, тыуған илебеҙҙең сал тарихын өйрәтеү, киләһе быуындарға быуаттар төпкөлөнән йыйылған мираҫыбыҙҙы тапшырыу – беҙҙең төп бурысыбыҙ.

Беҙҙең тыуған телебеҙ шундай моңло, ябай, сылтырап аҡҡан шишмәләй саф, яғымлы. Уны яратмау мөмкин түгел. Башҡортостандың халыҡ шағиры Рәми Ғарипов әйткәнсә, бер телдән дә телем кәм түгел, кәм күрер уны тик кәм күңел.

 Һәр халыҡтың иң ҡиммәтле, иң ҡәҙерле хазинаһы –әлбиттә, уның туған теле.Үҙ туған телеңдә уйланыуҙан да, һөйләшеүҙән дә ләззәтлерәк һәм бәхетлерәк нәмә бар микән был донъяла?! Моғайын , юҡтыр!Сөнки үҙ телеңдә һөйләшеү – халҡыңдың йыйылып килгән рухи байлығын уртаҡлашып йәшәү тигән һүҙ ул. Үҙ телеңдә һөйләшеү – атай-әсәйеңә, халҡыңа, тыуған илеңә булған хөрмәтең һәм мөхәббәтең.

 Тел тамырын һаҡлап тотҡан кеше генә үҙ ерендә үҙе булып ҡала ала.Тел йәшәһә, ил дә йәшәй, киләсәк тә өмөтлө. Тел йәшәгәндә генә халыҡ йәшәй.Һәр кем туған телен яратып,ҡәҙерләп, уның менән ғорурланып йәшәһен ине.

Әгәр кеше ғаиләлә туған телендә һөйләшһә, туған телгә ҡарата һөйөү, ихтирам, ғорурлыҡ тойғоһо тәрбиәләнһә, тел балалар баҡсаһында өйрәтелһә, мәктәптәрҙә уҡытылһа, йәмғиәттә яҡлау табып, ҡулланылһа телебеҙ бөтмәйәсәк. Ғәмһеҙ, битараф булмайыҡ.

Әйтер һүҙемде шиғыр юлдары менән тамамлағым килә :

Әсәм теле –сәсән башҡорт теле,

Күкрәп сәскә атһын Башҡорт иле.

Айырмаһын яҙмыш тыуған илдән,

Былбыл йыры кеүек матур телемдән.

Хөрмәтле ҡунаҡтар, һөйләшеүҙә ҡатнашыуығыҙ өсөн һеҙгә оло рәхмәттәремде еткерәм.

 Быйылғы уҡыу йылы инде тамамланды, киләһе уҡыу йылы уҡыусылар өсөн дә , ата –әсәләр һәм уҡытыусылар өсөн дә уңышлы булыр тигән теләктә ҡалам. Иҫән-һау булығыҙ.